El Reglament (CE) núm. 1272/2008, de 16 de desembre de 2008, anomenat CLP, és la norma europea sobre classificació, etiquetatge i envasament de substàncies i mescles.
Aquest Reglament integra els criteris de classificació del sistema globalment harmonitzat de les Nacions Unides (SGA) a la legislació de la Unió Europea.
El Reglament CLP ha anat substituint gradualment la Directiva de substàncies perilloses (Directiva 67/548/CEE o DSD) i la Directiva de preparats perillosos (Directiva 1999/45/CE o DPD).
Aquest Reglament està en vigor des del 20 de gener del 2009, i és d'aplicació directa a tots els estats membres de la Unió Europea (UE).
Els criteris establerts en aquest Reglament són d'aplicació obligatòria per a les substàncies des de l'1 de desembre de 2010, i per a les mescles des de l'1 de juny del 2015.
El Reglament CLP té l'objectiu de garantir un nivell elevat de protecció de la salut humana i del medi ambient i la lliure circulació de substàncies, mescles i articles en la UE.
El Reglament estableix els criteris de classificació i les normes d'etiquetatge i envasament de substàncies i mescles perilloses; i indica que són els fabricants, importadors, usuaris intermedis i distribuïdors els responsables de classificar, etiquetar i envasar les substàncies i mescles químiques abans que es comercialitzin.
Un dels principals objectius del Reglament CLP és establir els criteris per a determinar si una substància o mescla té propietats que donen lloc a una classificació com a substància o mescla perillosa.
Els possibles perills que poden presentar els productes químics poden ser perills físics, perills per a la salut, perills per al medi ambient i perills per a la capa d'ozó.
Dins de cadascun dels tipus de perills, hi ha diverses classes i categories.
Classes i categories dels perills físics, per a la salut, per al medi ambient i per a la capa d'ozó.
Explosius (explosiu inestable, divisió 1.1, 1.2, 1.3, 1.4, 1.5 i 1.6)
Sòlids inflamables (categories 1 i 2)
Substàncies i mescles que reaccionen espontàniament (tipus A, B, C, D, E, F i G)
Líquids pirofòrics (categoria 1)
Sòlids pirofòrics (categoria 1)
Substàncies i mescles que experimenten escalfament espontani (categories 1 i 2)
Substàncies i mescles que, en contacte amb l'aigua, desprenen gasos inflamables (categories 1, 2 i 3)
Sòlids comburents (categories 1, 2 i 3)
Peròxids orgànics (tipus A, B, C, D, E, F i G)
Corrosió o irritació cutànies (categories 1, 1A, 1B, 1C i 2)
Lesions oculars greus o irritació ocular (categories 1 i 2)
Sensibilització respiratòria o cutània (categoria 1, 1A i 1B)
Mutagenicitat en cèl·lules germinals (categories 1A, 1B i 2)
Toxicitat per a la reproducció (categories 1A, 1B i 2)
Toxicitat específica en determinats òrgans (STOT), exposició única (categories 1, 2 i 3)
Toxicitat específica en determinats òrgans (STOT), exposició repetida (categories 1 i 2)
Perill per aspiració (categoria 1)
Perills per al medi ambient i la capa d'ozó
Perill per al medi ambient aquàtic, perill agut (categoria 1)
Perill per al medi ambient aquàtic, perill crònic (categoria 1, 2, 3 i 4)
Perill per a la capa d'ozó (categoria 1)
En el cas de les substàncies, són els fabricants i importadors els que han de dur a terme la classificació tenint en compte tota la informació tècnica disponible i seguint els procediments establerts en la normativa.
A més, els proveïdors han de fer una notificació a l'Agència Europea de Substàncies i Mescles Químiques (ECHA), en el termini màxim d'un mes des de la posada en el mercat d'una substància, quan aquesta compleix els criteris per a classificar-se com a perillosa, així com en el cas de les substàncies, com a tals o en forma de mescles, que s'han de registrar de conformitat amb el reglament REACH.
La informació que s'ha de presentar a l'ECHA és la següent:
D'altra banda, el reglament CLP preveu establir una classificació i etiquetatge harmonitzats per a determinades substàncies com les que presenten els perills més preocupants (carcinogenicitat, mutagenicitat, toxicitat per a la reproducció o sensibilització respiratòria).
Aquestes classificacions harmonitzades han de ser aplicades per tots els fabricants, importadors i usuaris intermedis.
La informació sobre la classificació i etiquetatge de les substàncies notificades pels fabricants i importadors, així com la informació sobre les classificacions harmonitzades de determinades substàncies, està recollida en el Catàleg de classificació i etiquetatge de l'ECHA.
Pel que fa a les mescles, són els importadors i usuaris intermedis els responsables de classificar-los, d'acord amb els procediments específics per a mescles descrits en el Reglament CLP.
Un cop classificades les substàncies i les mescles, els perills identificats s'han de comunicar a través de les etiquetes i les fitxes de dades de seguretat per tal que els usuaris dels productes coneguin els perills i puguin gestionar-ne els riscos associats de manera adequada.
Les substàncies i mescles que es classifiquen com a perilloses han de disposar d'etiquetes que permetin comunicar els perills identificats durant el procés de classificació.
Les etiquetes han d'incloure les indicacions de perill, les paraules d'advertència, els pictogrames de perill i els consells de prudència que hi corresponguin.
A més a més, hi ha de constar l'identificador del producte, les dades del proveïdor, la quantitat nominal de la substància o mescla si el producte es posa a disposició del públic en general, i aquella altra informació suplementària que sigui obligatòria.
Els pictogrames de perill són presentacions pictòriques que tenen per objecte comunicar informació sobre els perills identificats en un producte químic.
En el cas de substàncies i mescles classificades per a més d'un perill poden ser necessaris diversos pictogrames en l'etiqueta.
Imatge 1 - Pictogrames de perill i els seus codis
GHS08 Perill greu per a la salut
Les paraules d'advertència indiquen el nivell relatiu de gravetat dels perills que presenta un producte químic per a alertar que hi ha un perill potencial.
La paraula d'advertència perill s'utilitza per a indicar les categories de perill més greus i la paraula d'advertència atenció s'utilitza per a indicar les categories de perill menys greus.
Les indicacions de perill (frases H) són les frases assignades a una classe o categoria de perill que descriuen la naturalesa i gravetat dels perills d'una substància o mescla perillosa.
Els consells de prudència (frases P) són les frases que descriuen les mesures destinades a minimitzar o evitar els efectes adversos causats per l'exposició a una substància o mescla durant el seu ús o eliminació.
Aquests consells poden ser generals, de prevenció, de resposta, d'emmagatzematge o d'eliminació.
Imatge 2 - Informació que ha de contenir l'etiqueta d'un producte químic.
Descripció textual de la imatge:
Identificador de la substància (núm. CAS i denominació) o nom comercial del producte
Identificador del proveïdor: nom empresa, adreça i telèfon
H22S: líquid i vapors molt inflamables.
H319: Provoca irritació ocular creu.
H336: Pot provocar somnolència o vertigen.
EUH066: l'exposició repetida pot provocar sequedat o formació et' esquerdes, a la pell.
Consell de prudència de prevenció
P210: Manteniu-lo allunyat de fonts calentes, espurnes, flama oberta o superfícies calentes.
Consell de prudència de resposta
P305+ P351+P338: EN CAS DE CONTACTE AMB ELS ULLS esbandiu-vos-els curosament amb aigua durant uns minuts.
Consell de prudència d' eliminació
P501: Elimineu el recipient a través d'un gestor autoritzat.
Les etiquetes han d'estar redactades en la llengua o llengües oficials de l'estat o estats membres on es comercialitza el producte.
D'altra banda, han d'estar ben fixades a la superfície dels envasos, han de ser llegibles en sentit horitzontal en la posició en què es deixa l'envàs i han de tenir les dimensions que determina el mateix Reglament CLP.
A les etiquetes o envasos no poden figurar indicacions com "no tòxic", "no nociu", "no contaminant", "ecològic" ni altres indicacions que assenyalin que la substància o la mescla no és perillosa, o siguin no conseqüents amb la classificació.
Els envasos dels productes químics, han de complir una sèrie de condicions per garantir un subministrament segur:
Els envasos que contenen productes químics que se subministren al públic en general han de complir, a més, les condicions següents: